**Bod č.10.9**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa 21.09.2017

**Žiadosť o zriadenie vecného bremena umiestnenia vodomernej šachty a vodovodnej prípojky na časti pozemku parcele reg. „C“KN č. 772/1 v k.ú. Stupava**

**Predkladateľ : Materiál obsahuje:** 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť – p . Janko

4. LV č. 238

5. čiastočný výpis z LV č. 2783

6. informatívna kópia z mapy

7. projekt pre stavebné povolenie - vo fotokópii

**Vypracovala :**

Renata Mištinová, referent správy majetku

**Návrh uznesenia :**

**Mestského zastupiteľstva v Stupave :**

**s c h v a ľ u j e**

uzatvorenie zmluvy o budúcej zmluve o zriadení vecného bremena vybudovania a prevádzkovania vodomernej šachty a vodovodnej prípojky na časti pozemku parcely reg. „C“KN č. 772/1, druh pozemku zastavané plochy a nádvoria v celkovej výmere 20 094 m2 v k.ú. Stupava, zapísaného na LV č. 2783,   
v prospech Vladimíra Janka, ako vlastníka pozemkov parciel reg. „C“KN č. 426, druh pozemku záhrady o výmere 479 m2 a č. 429/4, druh pozemku zastavané plochy a nádvoria o výmere 52 m2 a rodinného domu so súpisným číslom 2277, zapísaných na LV č. 238, za jednorazovú náhradu vo výške 250 €. Podmienkou uzatvorenia zmluvy o zriadení vecného bremena bude predloženie geometrického plánu na náklady žiadateľa a neobmedzenie prevádzky na pozemku parcele reg. „C“KN 772/1 v k.ú. Stupava.

**Dôvodová správa**

Na Mestský úrad v Stupave bola dňa 15.06.2017 doručená žiadosť p. Vladimíra Janka, (ďalej len „žiadateľ“) o súhlas na umiestnenie vodomernej šachty na pozemku mesta Stupava, parcely reg. „C“KN č. 772/1. Vo vodomernej šachte bude vodomernou zostavou ukončená vodovodná prípojka DN 25, umiestnená takisto na pozemku parcele reg. „C“KN č. 772/1, napojená na verejný vodovod DN 150 na Marcheggskej ulici.

Pôvodne bola žiadosť podaná v mene Jany Jankovej o zriadenie vecného bremena umiestnenia vodomernej šachty a vodovodnej prípojky na časti pozemku parcele reg. „C“KN č. 772/1 v k. ú. Stupava. Žiadosť bola predmetom rokovania Komisie majetkovej a legislatívno-právnej, ktorá Uznesením 023.20.04.2017 odporučila MsZ uvedenú žiadosť schváliť, následne bol materiál predložený na rokovanie Mestskej rady, ktorá odporučila MsZ žiadosť schváliť. Mestské zastupiteľstvo schválilo Uznesením č. 120/217 zo dňa 18.05.2017 žiadosť Jany Jankovej o uzatvorenie zmluvy o budúcej zmluve o zriadení vecného bremena vybudovania a prevádzkovania vodomernej šachty a vodovodnej prípojky na časti pozemku parcely reg. „C“KN č. 772/1 v k.ú. Stupava, vo vlastníctve mesta Stupava.

Pri vypracovaní Zmluvy o uzatvorení budúcej zmluvy o zriadení vecného bremena, bolo zistené z Katastra nehnuteľností z výpisu z LV č. 238, že došlo k zmene vlastníka pozemkov parciel reg. „C“KN č. 426 a č. 429/4 a rodinného domu so súp. č. 2277 z Jany Jankovej na Vladimíra Janka. Z uvedeného dôvodu je materiál opätovne predložený na rokovanie na základe novej žiadosti v mene Vladimíra Janka.

Rodinný dom na pozemku parcele reg. „C“KN č. 429/4 vo vlastníctve žiadateľa sa nachádza v spoločnom dvore s jedným vjazdom umiestneným na pozemku parcele reg. „C“KN č. 429/1. V tomto spoločnom dvore sú ďalšie 3 rodinné domy zásobované vodovodnou prípojkou DN 25, napojenou na verejný vodovod DN 150 na Marcheggskej ulici. Vodovodná prípojka DN 25 je vo vlastníctve majiteľa rodinného domu na pozemku parcele reg. „C“KN č. 425. Vodomerná šachta k tejto vodovodnej prípojke sa tiež nachádza na spoločnom dvore za oplotením. Dva rodinné domy majú vo vodomernej šachte samostatné fakturačné vodomery napojené na T-kus.

Rodinný dom  na pozemku parcele reg. „C“KN č. 429/4 je v súčasnosti zásobovaný vodou z vlastnej studne, ktorá slúži iba pre úžitkovú vodu. Jestvujúca vodovodná prípojka pre tri rodinné domy kapacitne nepostačuje aj na zásobovanie ďalšieho rodinného domu. Vodovodná prípojka by sa musela zrekonštruovať v celej trase na dimenziu DN 32, avšak s tým nesúhlasí vlastník vodovodnej prípojky, a nechce dať ani súhlas, aby rekonštrukciu vodovodnej prípojky na vlastné náklady dal zrekonštruovať žiadateľ. S umiestnením novej vodomernej šachty na spoločnom dvore nesúhlasia vlastníci ostatných rodinných domov.

Vzhľadom na vyššie uvedené musí byť pre rodinný dom vo vlastníctve žiadateľa vybudovaná nová vodovodná prípojka dimenzie DN 25, ktorá bude slúžiť výhradne iba pre tento rodinný dom.

Nová vodomerná šachta spolu s vodovodnou prípojkou sa navrhuje umiestniť na pozemku mesta Stupava, parcele reg. „C“KN č. 772/1, pred vstupom na pozemok parcelu reg. „C“KN č. 429/1, ktorý je spoločným dvorom pre všetky rodinné domy.

Výška jednorazovej náhrady je navrhnutá v zmysle uznesenia prijatého Mestským zastupiteľstvom v Stupave pre zriadenie vecného bremena za rovnakých podmienok (Uznesenie   
č. 101/2017).

Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá prijala Uznesenie 038.04.09.2017.KMaLP, ktorým **odporúča MsZ vyhovieť žiadosti** žiadateľa za rovnakých podmienok, aké boli schválené pani Jankovej.

Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ materiál schváliť** za rovnakých podmienok, aké boli schválené pani Jankovej.